Arbatax Arbatassa 2001 El porto de Arbatax el xe na frasion del comun de Tortolì inte ła Provincia de Noro, in Sardegna. El se cata a 5 km dal séntro de Tortolì. L'è nato come paexoto de pescadori e po in gran parte l'è un porto comerciałe łigà a l'industria de ła carta: deso el vien doparà anca come porto par grose nave turìstiche che riva da Roma, Genova, Òlbia e ła Còrsica. Da Arbatàx parte anca i barcuni par i paixi visini e łe cale de l'Ojastra, Santa Maria Navarrese e Tancau, Cala Sisine, Cala Luna, Is puligi de nie, Cala Goloritzè. El ga anca n'aeroporto internasionałe picenin cołegà soratuto co Austria, Germania e Itałia che el smista i turisti a Tortolì e łe altre locałità turìstiche de l'Ojastra. Arbatax el xe famóxo par łe , dei scoji rusi tanto sugestivi che łe vien sù diretamente dal mar. Drio na etimołogìa no confermà, el nome el vien da l'àrabo riferio al fato che inte el porto gh'era ła tóre nùmaro quatòrdexe del sistema de avistaménto saracen: intel porto gh'era dalbon na tóre saracéna deso canbià co un faro, ma el dubio el vien dal fato che i àrabi no i ze mìa restai Arbatax tanto da łasar trace lenguìstiche inte i nomi. L' Amìride Mujahid al-Amiri di Denya l'avéa ocupà el posto par un toco de ténpo masq curto, soło inte el 1015-16 . Ła popołasion orixinaria ła vien dai pescaduri de imigrai da Ponza e anca deso bona parte de l'economia l'è łigà a ła pésca. Ła pésca ła cónta oncora par l'economia de Arbatax e el porto el ga anca zugà na parte inportante par l'industria łigà a ła cartiera de Tortolì: deso parò el turismo l'è drio deventar na risorsa senpre piasè inportante soratuto d'istà. Col sviłupo gh'è vegnù sù diverse zone industriałi e turìstiche che łe ga unio ła frasion Arbatax al séntro de Tortolí. Deso come deso Arbatax l'è praticamente el terso paéxe de l'Ojastra, insieme co Tortolì e Lanusei. Arbatax el xe su ła pónta de Cao Bellavista, in mezo ła costa orientałe sarda, tacà al Stagno de Tortolì. I paixi piasè rente i ze Tortolì a 5 km, Girasole a 9 km e Lotzorai a 11 km. Da póco el porto l'è stà ingrandio par i grandi-traghiti che riva da Genova e Civitavecchia e par łe nave vełoci veloci che vien da Fiumicin. A Arbatax ghe xe anca l'aeroportin internasionałe de "" par aerei da turismo turistici e jet cei che va e vien co vołi charter da alcune sità europee. Ła stasion de treni de łe , l'è particołar sia par łe locomotive d'epoca, sia parché ła xe na ferovia a scartaménto ridóto che ła se slónga su e zo par tuti i paixi e paexoti del Noréxe che i sta sóto el mónte Gennargentu.